Xiva minoralari. Xiva minoralari – 1968-yildan boshlab shahar qoʻriqxonasining bir qismiga aylangan tarixiy meʼmoriy obidalar yigʻindisi. Xiva ichida qurilgan Ichan qal’a majmuasi 1991-yilda UNESCO tomonidan 543-raqamli Butunjahon yodgorliklar roʻyxatiga kiritilgan. Minoralar shahar chiroyining ramzi sanaladi. Islom Xoʻja minorasi. "Islom Xoʻja minorasi" – 1910-yilda Isfandiyorxon vaziri Islomxoʻja tomonidan qurdirilgan. Meʼmori Xudaybergan Xoʻjadir. Yahyo Gʻulomovning yozishicha, bu Xivaning eng goʻzal minorasidir. Minoralar zanjiri kenglik yoʻnalishida. Xivaning besh minorasi bir chiziqda (sharq-gʻarb, Quyosh yoʻnalishi boʻyicha) bir-biridan taxminan 200 m masofada joylashgan. Bular Minorai Polvonqori, Minorai Said Niyoz Sholikorboy, Minorai Juma Masjidi, Minorai Kalta Minor va Minorai Shayx Qalandar Bobolardir. Xiva minoralari meʼmorchiligining xususiyatlari. Minoralar ansamblining bir qatorda joylashganligidan tashqari, Xiva minoralarining boshqa xususiyatlari ham mavjud. Minora va madrasa, masjidning katta assimetrik chiqib turuvchi gumbazli zali joylashgan burchak joylashuvi oʻziga xosdir (Kaltaminor, Islomxoʻja minorasi, Shayx qalandar bobo va boshqalar).